**Писмена припрема за час**

**Наставник: Оливера Вујанчевић**

**Предмет: Српски језик**

**Разред и одјељење: II 5**

**Модул:** Књижевно наслеђе од антике до просвјетитељства

**Наставна јединица:** Лектира: Молијер; Тврдица (2 часа)

**Тип часа**: Обрада новог градива

**Облици рада:**  Фронтални, индивидуални рад, рад у групама, рад у паровима

**Наставне методе**: Усмено излагање, наставни разговор, рад на тексту, „мождана олуја“, интервизија, интервју, играње улога, ротирајући поглед, чинквина;

**Наставна средства**: Текстуална (штампани текст из књиге, запис на табли, наставни листићи), вербална (ријеч, говор)

**Циљеви часа**: Развијање ученичких способности за доживљавање и разумијевање књижевних дјела из српске и свјетске баштине. Упознавање са Молијеровим дјелом и одликама класицизма на примјеру дјела.

**Исходи часа:**

* Уочи обиљежја класицизма (вријеме, писци, дјела и карактеристике стила);
* Препозна одлике комедије карактера и упореди је са осталим врстама комедија;
* Умије да анализира поједине дијелове комедије који су репрезентативни примјери за комедију карактера
* Посједује лични вриједносни став према тврдичлуку као негативној особини и процијени морални аспект лика;
* Ученик своја запажања поткрепљује примјерима из текста;
* Ученик истиче значај грађења и развијања добрих породичних односа који се заснивају на поштовању и љубави;

**Задаци:**

**Образовни (материјани):** Упознавање ученика са Молијеровим дјелом и одликама класицизма на примјеру дјела.

**Развојни (функционални) задаци**: Читање и доживљај прочитаног дјела, активно учествовање у анализи. Развијање способности разумијевања вриједности књижевног дјела, развијање *интелектуалних способности* (пажња, повезивање, закључивање, уопштавање, синтеза, памћење, мисаоно рјешење проблема); *говорне способности* (тачан изговор, богаћење ријечника, дикција, интонација, комуникативност, развијеност композиције сопственог текста); *специјалних мисаоних способности* ( логичког закључивања) и *стваралачких способности* (способност стварања разноликих идеја и релација);

**Васпитни (одгојни) задаци**: Подстицање интересовања ученика за књижевност класицизма, развијање љубави према умјетничкој књижевности и стварање читалачких навика. Васпитање личних квалитета ученика као што су: интелектуална радозналост, истинољубивост, упорност досљедност, отвореност, критичност, културно опхођење, комуникативност, развијање позитивних емоција, тежња ка искреном опхођењу и уважавању других.

**Временска динамика часа:** Увод (истицање циља и плана рада) 5 мин.

 Рад у групи 15 мин.

 Извјештавање група 15 мин.

 Сажимање извјештаја, упуства за даљи рад 10 мин.

1. **час**

Организација и структура часа

-ток рада-

1. корак: понављање градива, утврђивање предзнања ученика.

Укратко поновити са ученицима (Ученицима постављена кратка питања, очекивани брзи одговори – „мождана олуја“ Које су одлике класицизма? Наведи карактеристике драме? Шта је комедија? Наброј врсте комедије?

 2. корак: фронтално увођење у едукативну радионицу, најављивање наставе јединице и циљева часа.

Записати у школским свескама и на табли**: Тврдица , Молијер**

**Најављен циљ часа:** Развијање ученичких способности за доживљавање и разумијевање књижевних дјела из српске и свјетске баштине. Упознавање са Молијеровим дјелом и одликама класицизма на примјеру дјела.

Ученици упознати са биографским подацима Жан Батиста Поклена Молијера, упућени на занимљивости из биографије писца у Читанци. Истакнут мотив тврдичлука у књижевности као и основне карактеристике комедије карактера.

1. корак: формирање група и подјела задатака за самосталан рад.

Одјељење је подијељено у три групе. Ученицима дата јасна правила рада у групи и јасно дефинисани задаци. Ученици упозорени да раде тихо да не би ометали једни друге. Групама подијељења задужења, свако ради свој дио задатка, сви чланови групе требају бити активни, група има извјестиоца који извјештава о одговорима до којих је група дошла заједничким радом. За рад у групи предвиђено је 15 минута времена, а након тога слиједи извјештавање.

* 1. **група**

Анализирај радњу кроз етапе драмске радње; увод, заплет, кулминација, перипетија и расплет.

2**. група**

Карактеризација ликова: Харпагон, Валер, Елиза, Клеонт, Ла Флеш, Жак, Фросина (Ученици наводе примјере из дјела тако што одглуме неку сцену или монолог)

3. **група**

 Наведи комучне ситуације у дјелу (Ученици глуме комичне сцене)

1. корак: самостлан рад ученика на задану тему.

Ученици у групама тихо раде свој задатак и уз помоћ питања у свеске записују одговоре. Професор обилази групе, води и подстиче рад ученика, постављајући питања ученици долазе до тачних одговора.

1. корак: извјештавање група.

Извјестилац групе излаже одговоре на питања које је радила њихова група, други чланови његове групе, пажљиво прате и допуњавају његово излагање. На исти начин излажу и друге групе. За то вријеме професор записује на табли оно што је битно за сваку групу.

1. корак: непосредно понављање градива.

Завршне активности су предвиђене за заједничко понављање наученог у цјелини. Помоћу записа са табле изводи се закључак за сваку групу и за час. Ученици у свеске записују запис са табле.

Закључак доводи до реализације планираних исхода часа.

1. корак: упуства за даљи рад

Договор за домаћи рад: Ученици извајају дијелове комедије који су им се највише свидјели и покушавају да их одглуме.

План записа на табли

**Тврдица**

**Жан Батист Поклен Молијер**

 **1.група 2. група 3. група**

**Етапе драмске радње Карактеризација ликова Комичне ситуације:**

Увод: скривена љубав Харпагон- тврдица Ла Флеш – Харпагон

Заплет: Харпагон каже да Елиза – добра, послушна Жак и Харпагон

хоће да ожени Маријану Валер- заљубљен, паметан Харпгон, Маријана и

Кулминација: Маријана у Клеант – осјећајан, паметан Фросина

посјети Харпагону

Перипетија: крађа новца Фросина – сплеткарошица, жели

Расплет: проналазак породице само новац, али на крају бира да

 и вјенчање младих да помогне

1. **час**

**Увођење новине – иновација**

У припремању задатака за рад на анализи лектире Ж. Б. Молијер;Тврдица,кориштене су нове методе. Кориштене су методе и технике RWCT прогрма (Читање и писање за критичко мишљење) и технике Ротирајући преглед и Чинквина. Примјеном ових техника побољшава се процес учења, подстиче се активно и самостално учење и критичко и креативно мишљење. У процесу развијања критичког мишљења ученици се оспособљавају за активно критичко читање текста. Оквирни систем ѕа ово учење је ЕРР систем који се реализује кроз три фазе: ЕВОКАЦИЈА(активно присјећање на то шта се зна о теми, подстицање мотивације и интересовања ученика); РАЗУМИЈЕВАЊЕ ЗНАЧЕЊА(упознавање са новим информацијама и идејама, самостално конструисање знања, подстицање интерактивног учења и сарадничког односа); РЕФЛЕКСИЈА(повезивање старог и новог знања, изражавање нових информација властитим ријечима, омогућавање живахне размјене идеја).

Технике ЕРР система које су кориштене:

РОТИРАЈУЋИ ПРЕГЛЕД(Припремити онолико листића колико је група на сваком листићу написати питање. Свакој групи се додијели једно питање па ученици записују своја размишљања и договоре. На професоров знак листови се ротирају до сљедеће групе, ученици читају шта су њихови претходници записали и дописују своје одговоре и идеје. Ротација се завршава када група добије питање са почетка. Свака група свој одговор пише другом бојом).

ЧИНКВИНА- способност сажимања информација и осјећаја у неколико ријечи.

**Артикулација часа**

**ЕВОКААЦИЈА - Уводни дио часа ( 10 минута )**

**РАЗУМИЈЕВАЊЕ САДРЖАЈА - Главни дио часа ( 25 минута )**

**РЕФЛЕКЦИЈА - Завршни дио часа ( 10 минута)**

**Ток часа**

**ЕВОКАЦИЈА - Уводни дио часа (10 мин.)**

Циљ часа: Развијање ученичких способности за доживљавање и разумијевање књижевних дјела из српске и свјетске баштине. Упознавање са Молијеровим дјелом и одликама класицизма на примјеру дјела.

Ученицима подијељени наставни листићи Квиз-провјера. Ученици раде у паровима, сваки пар на листу пише своје име. Вријеме за рад је ограничено. Професор чита питање, ученици имају неколико секунди да одговоре. На професоров знак квиз је завршен. Пар који први преда рад са тачним одговорима награђен је одличном оцјеном, може и више парова. Професор чита тачне одговоре како би сви ученици уочили своје грешке

 **РАЗУМИЈЕВАЊЕ САДРЖАЈА - Главни дио часа ( 25мин.)**

Ученици су подијељени у три групе: плаву, црвену и црну, настављају рад у групама техником *Ротирајућих прегледа*. Свака група је добила по једно питање, исписују одговор на листу бојом оловке која одговара боји групе, на професоров знак ученици ротирају листове са питањима и настављају тако док се свакој групи не врати лист који је био на почетку. Слиједи читање одговора.

**РЕФЛЕКЦИЈА - Завршни дио часа (10 мин. )**

Ученици и даље раде у групама техником *Чинквина*. Такмиче се која ће група написати бољу пјесму. Професор им даје упутство и примјер.

Упутство за писање чинквине (петостиха):

1. стих – наслов/тема (1 именица)
2. стих – опис (2 придјева)
3. стих – радња (3 глагола или глаголске именице)
4. стих – осјећања (једноставна реченица 4 ријечи)
5. стих – понављање суштине теме (1 ријеч)

Примјер:

Ружа

Мирисна, процвала

Даривање, радовање, срећа

Поклонићу је Ружици.

Љубав

**Наставни лист бр. 1.**

Квиз – провјера

1. **Чега се Елиза боји док разговара са Валером?**

 2. **Ове ријечи је изговорио**:

...увиђам да нема бољег начина да се људи придобију, него' китити се оним што се

њима свиђа, одобравати њихова начела, ласкати њиховим манама и

одушевљавати се оним што чине...

 3.**Гдје је Харпагон сакрио новац**?

 4.**Харпагон је на сазнање да му син коцка рекао**: (Заокружи тачан одговор)

 а) Ако сте срећни у картама, треба то да искористите, па да са поштеним интересом уложите новац који добијате да вам се нађе једног дана.

б) Ако сте срећни у картама, треба то да искористите, па да свима кажете колико је коцкање лоше;

в) Ако сте срећни у картама, треба то да искористите, па поштено ту срећу уложите у свој љубавни живот.

 5. **Зашто је Харпагон жели кћерку да уда за 30 година старијег човјека?**

 6. **Клеант је заљубљен у Маријану. У једном тренутку њихова љубав је немогућа.Зашто?** (Заокружи тачан одговор)

 а) зато што Клеант нема новца да ожени Маријану

 б) зато што Маријана не воли Клеанта

 в) зато што Харпагон жели оженити Маријану

 7. **Фросина је имала приход од**:

1. **Коју ријеч мрзи Харпагон**?
2. **Шта свијет мисли о Харапгону**? (Заокружи тачан одговор)

 а) цио свијет му се исмијава и руга

б) цио свијет га подржава и хвали

в) цио свијет га разумије и жали

1. **Када су Харпагону украдени златни талири, он сумња на** (Заокружи тачан одговор)

а) цио свијет и жели да полиција позатвара цијелу варош и предграђа

 б) на Валера и Елизу, и жели их послати на вјешала

в) на слугу Жака, одмах га удара

**Наставни листић бр.2**

ПЛАВА ГРУПА

Питање: Отуђеност од људи

ЦРВЕНА ГРУПА

Питање: Лажна слика о себи

ЦРНА ГРУПА

Питање: Новац даје сва права и поништава природне законе